18. ΑΠΟΦΑΣΙΣ ΥΠΟΥΡΓΟΥ ΚΟΙΝ. ΠΡΟΝΟΙΑΣ Αριθ. Ε6Α/12400 της 28 Ιουν./16 Ιουλ. 1962 (ΦΕΚ Β΄  247) Περί τροποποιήσεως της υπ’ αριθ. Ε6Α 9276/506/62 αποφάσεως του Υπουργού Κοινωνικής Προνοίας περί συντελεστών εξόδων μετατροπής τιμών FOB εις CIF. Έχοντες υπ’ όψιν. 1)τον Α.Ν. 27.6.35 «περί διατιμήσεως φαρμάκων» ως ούτος ετροποποιήθη και συνεπληρώθη μεταγενεστέρως», 2)το Β.Δ. 682/60, 3)τον ισχύοντα κανονισμόν κοστολογήσεως των εγχωρίων και αλλοδαπών φαρμακευτικών ιδιοσκευασμάτων και σκευασμάτων», 4)τα υποβληθέντα ημίν αποσπάσματα των πρακτικών των υπ’ αριθ. 50/23.5.62 και 51/25.5.62 Συνεδρίων του Γνωμοδοτικού Συμβουλίου Φαρμάκων και 5)την υπ’ αριθ. Ε6Α 9276/506/62 απόφασιν ημών: Α)Καθορίζομεν συντελεστήν εξόδων μετατροπής των τιμών FOB εις CIF, δια τα εκ της αλλοδαπής προερχόμενα φαρμακευτικά ιδιοσκευάσματα και σκευάσματα, ως και δια τας εκ του εξωτερικού εισαγομένας πρώτας ύλας και υλικά συσκευασίας τα προοριζόμενα προς κάλυψιν των αναγκών της εγχωρίου φαρμακοβιομηχανίας, ως ακολούθως: 1.Προελεύσεως Αμερικής και Ιαπωνίας: α)Φαρμακευτικά ιδιοσκευάσματα και σκευάσματα 3,5%. β)Πρώται ύλαι και υλικά συσκευασίας 3% 2.Προελεύσεως εκ λοιπών χωρών: α)Φαρμακευτικά ιδιοσκευάσματα και σκευάσματα 3%. β)Πρώται ύλαι και υλικά συσκευασίας 2,5%. Εις περιπτώσεις καθ’ ας υφίσταται καταφανής διαφορά μεταξύ των καθορισθέντων ως άνω συντελεστών μετατροπής των τιμών FOB εις CIF και των καταβληθέντων ναυλασφαλίστρων, θα τίθεται υπ’ όψιν του Γνωμοδοτικού Συμβουλίου Φαρμάκων, προς τούτο υπό των ενδιαφερομένων εισαγωγέων απάντων των σχετικών δικαιολογητικών. 435 34.Ι.ζ.17-18 Διατίμηση φαρμάκων Β)Καθορίζομεν ποσοστόν φθορών των προς επανασυσκευασίαν εισαγομένων δια της αλλοδαπής μεγάλων εμβαλλαγίων φαρμακευτικών ιδιοσκευασμάτων και σκευασμάτων 2% επί στερεών εν γένει μορφών και υγρών εις φιαλίδια, και 4% επί φυσίγγων. Γ)Οι ως άνω καθοριζόμενοι συντελεσταί μετατροπής των τιμών FOB CIF ως και τα ποσοστά φθορών, έχουσιν άμεσον εφαρμογήν επί των νεοεγκρινομένων φαρμακευτικών προϊόντων, ως και δια παν κυκλοφορούν τοιούτον όπερ εισάγεται εις το Γνωμοδοτικόν Συμβούλιον Φαρμάκων προς καθορισμόν νέων τιμών (αύξησις - μείωσις ) και καθορισμόν τιμών νέας μορφής ή νέου εμβαλλαγίου τούτου. Δ)Δια τα κυκλοφορούντα φαρμακευτικά ιδιοσκευάσματα και σκευάσματα οι ανωτέρω νέοι συντελεσταί ως και ποσοστά φθορών, θέλουσιν εφαρμοσθή μετά τρίμηνον από της κοινοποιήσεως της παρούσης. Ε)Κατά τα λοιπά παραμένει ως έχει η υπ’ αριθ. Ε6Α 9276/62 απόφασις ημών. Η παρούσα απόφασις δημοσιευθήτω δια της Εφημερίδος της Κυβερνήσεως. 